DA Den Europæiske Unions Tidende C 173/14

Sag anlagt den 4. april 2011 — Cahier m.fl. mod Rådet og Kommissionen

(Sag T-195/11)

2011/C 173/30

Processprog: fransk

Parter

Sagsøgere: Jean-Marie Cahier (Montchaude, Frankrig), Robert Aubineau (Cierzac, Frankrig), Laurent Bigot (Saint Palais sur Mer, Frankrig), Pascal Bourdeau (Saintes Lheurine, Frankrig), Jacques Brard-Blanchard (Boutiers Saint Trojan, Frankrig), Olivier Charruaud (St Martial de Mirambeau, Frankrig), Daniel Chauvet (Saint Georges Antignac, Frankrig), Régis Chauvet (Marignac, Frankrig), Fabrice Compagnon (Avy, Frankrig), Francis Crepeau (Jarnac Champagne, Frankrig), Bernard Deborde (Arthenac, Frankrig), Chantal Goulard (Arthenac), Jean Pierre Gourdet (Moings, Frankrig), Bernard Goursaud (Brie sous Matha, Frankrig), Jean Gravouil (Saint Hilaire de Villefranche, Frankrig), Guy Herbelot (Echebrune, Frankrig), Rodrigue Herbelot (Echebrune), Sophie Landrit (Ozillac, Frankrig), Michel Mallet (Vanzac, Frankrig), Alain Marchadier (Villars en Pons, Frankrig), Michel Merlet (Jarnac Champagne), René Phelipon (Cierzac), Claude Potut (Avy), Philippe Pruleau (Saint Bonnet sur Gironde, Frankrig), Béatrice Rousseau (Gensac La Pallue, Frankrig), Jean-Christophe Rousseau (Segonzac, Frankrig), Françoise Rousseau (Burie, Frankrig), Pascale Rulleaud-Beaufour (Arthenac) og Alain Phelipon (Saintes, Frankrig) (ved advokat C.-E. Gudin)

Sagsøgte: Rådet for Den Europæiske Union og Europa-Kommissionen

Sagsøgernes påstande

— Sagsøgerne har nedlagt følgende påstande:

— Fuld erstatning af den skade, der er lidt i form af bøder, med et beløb af: — 53 600 EUR vedrørende Jean-Marie Cahier — 105 100 EUR vedrørende Robert Aubineau — 240 500 EUR vedrørende Laurent Bigot — 111 100 EUR vedrørende Pascal Bourdeau — 12 800 EUR vedrørende Jacques Brard-Blanchard — 37 600 EUR vedrørende Olivier Charruaud — 122 100 EUR vedrørende Daniel Chauvet — 40 500 EUR vedrørende Régis Chauvet — 97 100 EUR vedrørende Fabrice Compagnon — 105 600 EUR vedrørende Francis Crepeau — 1 081 500 EUR vedrørende Bernard Deborde — 64 800 EUR vedrørende Chantal Goulard; — 94 400 EUR vedrørende Jean Pierre Gourdet — 43 000 EUR vedrørende Bernard Goursaud — 82 100 EUR vedrørende Jean Gravouil — 20 500 EUR vedrørende Guy Herbelot — 65 100 EUR vedrørende Rodrigue Herbelot — 53 000 EUR vedrørende Sophie Landrit — 39 500 EUR vedrørende Michel Mallet — 332 500 EUR vedrørende Alain Marchadier — 458 500 EUR vedrørende Michel Merlet — 23 000 EUR vedrørende René Phelipon — 85 100 EUR vedrørende Claude Potut — 3 500 EUR vedrørende Philippe Pruleau — 34 500 EUR vedrørende Béatrice Rousseau — 38 070 EUR vedrørende Jean-Christophe Rousseau — 24 300 EUR vedrørende Françoise Rousseau — 486 500 EUR vedrørende Pascale Rulleaud-Beaufour — 10 500 EUR vedrørende Alain Phelipon

— Tilkendelse med et fast beløb af godtgørelse for den ikke-økonomiske skade, stort 100 000 EUR for hver af de 29 sagsøgere.

— Europa-Kommissionen tilpligtes til at betale samtlige omkostninger — vedrørende den verserende sag ved Den Europæiske Unions Ret og — vedrørende ligeledes alle de sager, der er indledt ved samtlige de nationale retsinstanser.

Søgsmålsgrunde og væsentligste argumenter

Til støtte for søgsmålene har sagsøgerne gjort gældende, at Den Europæiske Unions erstatningsansvar uden for kontraktforhold er opstået ved en kvalificeret tilsidesættelse af artikel 40, stk. 2, TEUF, da artikel 28 i Rådets forordning (EF) nr. 1493/1999 af 17. maj 1999 om den fælles markedsordning for vin (1), som gennemført med Kommissionens forordning (EF) nr. 1623/2000 (2) og opretholdt ved Rådets forordning (EF) nr. 479/2008 (3), indeholder et forbud over for producenter af vin, der er fremstillet af druer til flere formål, til selv at destillere alkohol af vin med oprindelsesbetegnelse, som er produceret i overskud i forhold til den normalt fremstillede mængde.

De sagsøgende parter er systematisk blevet retsforfulgt og dømt af de nationale myndigheder for at have undladt at levere de fremstillede mængder, som overskrider den normalt fremstillede mængde, der ikke er til vineksport til tredjelande, til den obligatoriske statslige destillation af alkohol som foretaget af de godkendte destillationsvirksomheder.

De sagsøgende parter har bl.a. gjort gældende, at der er tale om en tilsidesættelse af fuldstændigt entydige og klare retsregler, over for hvilke Den Europæiske Unions institutioner ikke havde nogen skønsbeføjelse. Sagsøgerne påberåber sig en tilsidesættelse af princippet om forbud mod forskelsbehandling, retssikkerhedsprincippet, proportionalitetsprincippet, princippet om afskæring af indsigelser, princippet om uskyldsformodningen ved svig, princippet om god forvaltningsskik, omsorgsprincippet og ejendomsretsprincippet samt et urimeligt overgreb på friheden til fremstilling og markedsføring af et industrielt produkt samt en overdreven udvidelse af anvendelsen af en forordning med henblik på at stabilisere markedet og sikre en vis indtægt for producenterne i de tilfælde, hvor der ikke foreligger ansøgning om tilskud fra disse producenters side.

(1) EFT L 179, s. 1.

(2) Kommissionens forordning (EF) nr. 1623/2000 af 25.7.2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer (EFT L 194, s. 45).

(3) Rådets forordning (EF) nr. 479/2008 af 29.4.2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005 og (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999 (EUT L 148, s. 1).